Sweeneyga peaaegu samaaegselt oli ka molekulaarbioloog Se-Jin Lee John Hopkinsi ülikoolist Baltimore'is esitlenud üheksakümnendate aastate lõpul oma lihastealast uurimust, mille ta oli hiirte  peal läbi viinud. Tema oli läinud hoopis teist teed. Ta tuvastas, et hiired, kellel puudub müostatiini nime kandev valk, on võimelised ilmutama üüratut lihaste juurdekasvu. Lee laiendas oma uuringuid ja avastas, et müostatiinivaestel hiirtel, kes peavad hakkama saama ilma follistatiini nimelise valguta, võib täheldada veelgi võimsamat kasvuefekti. Lõpuks oli neil hiirtel neli korda rohkem lihaseid kui manipuleerimata laborihiirtel.